Politiet frigjorde bundet og lettkledd kvinne i Ekebergskogen i Oslo

En mann politianmeldes etter det som skal ha vært et rollespill med en lettkledd og bundet kvinne i Ekebergskogen i Oslo.

NTB

4. mai 2017

– Vi er i kontakt med en mann som hadde gått etter en lettkledd, bundet kvinne og dasket henne på skinka med en grein, skrev Oslo-politiet på Twitter torsdag kveld.

Politiet fikk frigjort kvinnen som var bundet.

Paret hadde hatt et rollespill, men dette var av såpass krenkende karakter at mannen anmeldes, opplyser politiet.